Det er en rigtig dårlig ide at begrænse prøveløsladelse - man burde bruge det meget mere.

Sådan lyder det fra Claus Bonnez, formand for Landsforeningen KRIM, der er talerør for de indsatte i landets fængsler.

Han frygter, at regeringens tiltag efter terrorangrebet i København i februar gør det sværere for fanger at komme på ret kurs, når de slipper ud.

Læs også : FAKTA: Sådan vil regeringen stramme regler efter terror

- Undersøgelser herhjemme og i udlandet viser, at prøveløsladelse er en meget genial måde at hindre folk i at begå ny kriminalitet, fordi man igennem prøveløsladelser har snor i folk i meget længere tid, end hvis man bare lader dem sidde straffen ud, siger Claus Bonnez.

Lektor: Vi er for large

I aftes præsenterede justitsminister Mette Frederiksen (S) 11 nye tiltag, der efter terrorangrebene skal skærpe kursen overfor de hårde kriminelle.

Regeringen vil blandt andet undersøge, om betingede domme til hårdkogte kriminelle i fremtiden helt skal droppes. Og så skal de kriminelle gengangere have langt sværere ved at blive prøveløsladt.

Læs også : Efter terrorredegørelser: Regeringen varsler nye tiltag